פרטנר tv+

+Partner tv (נקרא Partner tv עד 2025) הוא שירות טלוויזיה בישראל בטכנולוגיית OTT מטעם קבוצת התקשורת פרטנר, שהשקתו הביאה להגדלה משמעותית של התחרות בתחום הטלוויזיה. השירות הושק ב-25 ביוני 2017 וכולל שירות וידאו על פי דרישה וגישה לתכני נטפליקס. נכון לאמצע 2025 מחוברים לשירות כ־200,000 לקוחות.

 היסטוריה 
ממוזער|שמאל|טקסט=הסמליל של המותג הקודם מ-2017 ועד 2025|הסמליל של המותג הקודם מ-2017 ועד 2025|200px
בדצמבר 2014 השיקה סלקום את שירות הטלוויזיה שלה, "סלקום tv". זאת, לאחר שנים של קיום דואופול מצד "הוט" ו-yes בתחום טלוויזיה רב-ערוצית בישראל. ביוני 2017 הכריזה פרטנר במסיבת עיתונאים כי היא משיקה את שירות הטלוויזיה שלה.

ב-29 במאי 2017 הודיעה נטפליקס על שיתוף פעולה נרחב וראשון מסוגו בעולם עם חברת פרטנר, במסגרתו ישולבו תוכני נטפליקס בשירות פרטנר tv.

ב-21 בדצמבר 2017 הכריזה פרטנר על הצטרפות ערוץ מצו, המשדר מוזיקה קלאסית וקונצרטים, לשירות. כמה ימים מאוחר יותר החל ערוץ A+ להיות משודר כחלק מהשירות.

ב-15 באפריל 2018 הודיעה פרטנר כי חתמה על הסכם עם חברת "אמזון" לפיו לקוחותיה יוכלו לצפות בשירות הווידאו של אמזון באמצעות ממירי פרטנר TV.

ב-20 בינואר 2019 הודיעה החברה כי תתחיל להציג פרסומות בתכני השירות שלה באמצעות מערכת Addressable tv המאפשרת להתאים את הפרסום בטלוויזיה לצופה.

פרטנר חתמה עם קבוצת RGE ומשלבת את ערוצי הספורט (ערוץ הספורט) וערוצי הילדים (ערוץ הילדים ולוגי) של הקבוצה. בהמשך חתמה החברה גם עם חברת צ'רלטון המחזיקה בערוצי ספורט 1.

בדצמבר 2021 פרטנר TV הודיעה שב-30 בדצמבר 2021 ערוץ הילדים, ערוץ לוגי וערוץ טדי יסיימו את השירות מול פרטנר, וירדו מערוצי החברה. ב-15 בפברואר 2024, חזר ערוץ הילדים לשדר בפרטנר TV.

ב-2025 השיקה החברה שירות טלוויזיה משודרג בשם +Partner tv, הכולל אפליקציה חדשה, ממשק מתקדם והיצע תכנים רחב יותר לצפייה באמצעות ממירי פרטנר, סטרימרים, טלוויזיות חכמות, סמארטפונים וטאבלטים.

ב-21 באוקטובר 2025 פרטנר השביתה לצמיתות את אפשרות הצפייה דרך המחשב.


ביולי 2024 פורסם כי חברת פרטנר צפויה להשיק שירות חדש בשם "", הכולל אפליקציה חדשה, ממשק מתקדם והיצע תכנים רחב יותר, המבוסס בין היתר על הסכם תוכן עם חברת yes. באפריל 2025 פורסם כי ההסכם יהיה בתוקף ל-5 שנים עם שתי אופציות להארכה של שנה בכל פעם ומועד ההשקה המסחרית יחול בתוך ארבעה עד שישה חודשים.

השירות הושק ב-16 בספטמבר 2025, כאשר הוא מחליף את השירות הקודם.

השירות מציג ממשק הכולל Catch-Up, הקלטות, Start Over, בניית רשימת צפייה אישית ודף בית עם המלצות אישיות.

השירות זמין לצפייה באמצעות ממירי פרטנר, סטרימרים, טלוויזיות חכמות, סמארטפונים וטאבלטים.

 תכנים 
שירות Partner tv+ כולל כ-70 ערוצי בסיס, בנוסף לכ-60 ערוצי פרימיום וספריית VOD עם מעל 40 אלף תכנים. בין היתר, כולל השירות 17 ערוצי ילדים ונוער, ערוצי אקטואליה וכלכלה, בידור ולייף סטייל, מדע וטבע, ספורט ומוזיקה. כמו כן, כולל השירות 8 ערוצי סרטים וסדרות מבית yes וכן תוכן ישראלי מקורי עם סדרות מדוברות כמו הבוזגלוס, פאודה, בלאדי מורי, הגרמני, זהבי, איננה, מלכת היופי של ירושלים, וגם הפקות מקור לילדים ונוער כמו מה הבעיה, אל עצמי ועוד. השירות כולל תוכן בין היתר מבית פרמאונט, יוניברסל, יונייטד קינג, SONY, MGM, BBC, ITV.

בנוסף, קיימים ערוצים ייעודיים אשר משדרים תכנים בנושאים ספציפיים, והפקות מקור דוקו-ריאליטי בהפקת פרטנר אשר יעלו בעתיד.

 רשימת ערוצים בשירות
 רשימת ערוצים בפרטנר TV+ 
ערוצים ישראליםערוצים מקוריים מבית yesערוצים מקוריים של פרטנר  ערוצי בידור, סדרות ולייף סטיילערוצי טבע ודוקוערוצים בינלאומייםערוצי ילדים ונוערערוצי ספורט ערוץ 9
 ערוץ הכלכלה
 כאן 11
 קשת 12
 רשת 13
 עכשיו 14
 i24news
 23 רק ישראלי
 ערוץ 24
 מכאן 33
 ערוץ הידברות
 ערוץ הכנסת
 מוזיקה il
 ערוץ הקריוקי yes MOVIES DRAMA
 yes MOVIES ACTION
 yes MOVIES COMEDY
 yes TV DRAMA
 yes TV ACTION
 yes TV COMEDY
 yes דוקו
 yes MOVIES KIDS
 yes POP UP ערוץ הגיבורים
 ערוץ פשע אמיתי !E
 ויוה טלנובלות
 ויוה אינסטנבול
 דרמות יומיות
 ערוץ האוכל
 ערוץ הטיולים
 דוק
 Foody
 MTV סדרות
 MTV HITS
Music Box Russia נשיונל ג'יאוגרפיק
 National Geographic WILD
 ערוץ ההיסטוריה
 ערוץ ההיסטוריה HD CNN
 Sky News
 France 24
 Fox News
 Fox Business
 bloomberg
CGTN DOCU
 France 2
 daystar
 i24news באנגלית
 i24news בערבית yes MOVIES KIDS
 יויו
 שירי ילדותי
 כאן חינוכית
 ערוץ בייבי
 הופ!
 ילדות ישראלית
 ניק ג'וניור
 ערוץ הכוכבים
 ערוץ הילדים
 זום טון
 זום
 ניקלודיאון
 WIZ!
 ערוץ ג'וניור
 TeenNick
 JimJam 5SPORT
 5PLUS
 ONE
 ONE 2
 ONE DOCO

 חבילות פרימיום  
חבילות, ערוצים, וספריות SVOD בתשלום חודשי נוסף
חבילותערוציםספריות SVOD חבילת ערוצי הדרמות הטורקיות: ערוץ הדרמות הטורקיות + • ערוץ הדרמות הטורקיות 2 • ערוץ הדרמות הטורקיות 3 • ערוץ הים תיכוני • הערוץ הים תיכוני + • הערוץ הים תיכוני 2
 חבילת ערוצי הדרמות הספרדיות: ערוץ הדרמות הספרדיות 1 • ערוץ הדרמות הספרדיות 2
 חבילת ערוצי הדרמות ההודיות:  ערוץ הדרמות ההודיות 1 • ערוץ הדרמות ההודיות 2
 חבילת ערוצי האקשן העולמי:  ערוץ האקשן העולמי 1 • ערוץ האקשן העולמי 2
 חבילת ערוצי הסרטים הים תיכוניים:  ערוץ הסרטים הים תיכוני 1 • ערוץ הסרטים הים תיכוני 2
 חבילת ערוצי הפנאי: ערוץ הנופש • ערוץ השעשועונים • ערוץ הריאלטי • ערוץ האהבה
חבילת ערוצי הספורט של ערוץ הספורט: 5SPORT 4K • 5MAX • 5STARS • 5LIVE • 5GOLD
חבילת ערוצי הספורט של צ'רלטון:ספורט 1 • ספורט 2 • ספורט 3 • ספורט 4 • ספורט 6
 חבילת ערוצים ברוסית
האח הגדול LIVE + ערוץ האהבה ערוץ yes ישראלי
 ערוץ ההומור
 ערוץ הקומדיות הקלאסיות
 ערוץ ויוה פרימיום
 ערוץ ויוה וינטג'
האח הגדול LIVEספריית הדרמות הטורקיות
ספריית הדרמות הטורקיות +
ספריית הדרמות הטורקיות 2
ספריית הדרמות הטורקיות 3
ספריית הדרמות ההודיות 1
ספריית הדרמות ההודיות 2
ספריית הדרמות הספרדיות
ספריית האקשן העולמי
ספריית קולנוע ים תיכוני
ספריית ויוה לפני כולם
ספריית ויוה אינסטנבול
ספריית ויוה פרימיום
ספריית ויוה וינטג'
ספריית סרטים ישראליים
ספריית סרטים לפני כולם
ספריית הקומדיות הקלאסיות

 ערוץ טדי 
באוקטובר 2017, כמה חודשים לאחר השקת השירות, הכריזה פרטנר כי היא משיקה ערוץ תוכן מקורי בשם "טדי", מטעם טדי יזמות והפקות, ששודר החל מ-15 בנובמבר 2017 באפיק 15, מיד לאחר רצף הערוצים המסחריים.

הערוץ נוהל באמצעות הסכמי שותפות עם היוצרים השונים, ושודרו בו תכנים בשידור חוזר ("שמש", "הקומדי סטור" ו"השיר שלנו") לצד תוכן מקורי בכיכוב אושיות רשת שונות, בכיכוב מיכאל גבעתי, לירן דוד, איל שקרצי וספיר בן רובי, "סחילנד" בכיכוב ליאור דובדבני ואילן קובץ', "המופע של אלעד לוי" בכיכובם של אלעד לוי ואורי גבריאל ועוד רבים.

מנהל התוכן של הערוץ היה נדב פרישמן והמפיק הראשי אסף גורדון.

הערוץ סיים את שידוריו ב-30 בדצמבר 2021.

קישורים חיצוניים


 הערות שוליים 

*
קטגוריה:פרטנר תקשורת
קטגוריה:ישראל: טלוויזיה רב ערוצית